CELEX: 32014D0905
Language: sk
Date: 2014-12-11 00:00:00
Title: 2014/905/EÚ: Vykonávacie rozhodnutie Komisie z  11. decembra 2014 , ktorým sa povoľuje umiestnenie kopolyméru metyl-vinyl-éteru a anhydridu kyseliny maleínovej ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2014) 9333]

13.12.2014   
            
            
               SK
            
            
               Úradný vestník Európskej únie
            
            
               L 358/47
            
         VYKONÁVACIE ROZHODNUTIE KOMISIE
   z 11. decembra 2014,
   ktorým sa povoľuje umiestnenie kopolyméru metyl-vinyl-éteru a anhydridu kyseliny maleínovej ako novej zložky potravín na trh v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2014) 9333]
      
   
   (Iba anglické znenie je autentické)
   
      (2014/905/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 30. júna 2008 požiadala spoločnosť Reading Scientific Services Ltd. príslušné orgány Holandska o uvedenie kopolyméru metyl-vinyl-éteru a anhydridu kyseliny maleínovej na trh ako novej zložky potravín na použitie v základe žuvacej gumy.
            
         
               (2)
            
            
               Príslušný orgán Holandska pre posudzovanie potravín vydal 14. júla 2011 prvotnú hodnotiacu správu. V tejto správe dospel k záveru, že kopolymér metyl-vinyl-éteru a anhydridu kyseliny maleínovej spĺňa kritériá stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 18. augusta 2011 ostatným členským štátom.
            
         
               (4)
            
            
               V lehote 60 dní stanovenej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky.
            
         
               (5)
            
            
               Komisia sa 12. júna 2012 obrátila na Európsky úrad pre bezpečnosť potravín (EFSA) s požiadavkou vykonania dodatočného posúdenia kopolyméru metyl-vinyl-éteru a anhydridu kyseliny maleínovej ako novej zložky potravín v súlade s nariadením (ES) č. 258/97.
            
         
               (6)
            
            
               Dňa 10. októbra 2013 prijal EFSA vedecké stanovisko k bezpečnosti kopolyméru metyl-vinyl-éteru a anhydridu kyseliny maleínovej (zložka v základe žuvacej gumy) ako novej zložky potravín (2), v ktorom dospel k záveru, že pri navrhovaných spôsoboch použitia a v navrhovaných množstvách použitia je bezpečný.
            
         
               (7)
            
            
               Stanovisko poskytuje dostatočné dôvody na to, aby bolo možné konštatovať, že kopolymér metyl-vinyl-éteru a anhydridu kyseliny maleínovej pri navrhovaných spôsoboch použitia a v navrhovaných množstvách použitia v základe žuvacej gumy spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Kopolymér metyl-vinyl-éteru a anhydridu kyseliny maleínovej, špecifikovaný v prílohe, sa môže umiestniť na trh v Únii ako nová zložka potravín na použitie v základe žuvacej gumy v maximálnom množstve 2 % v konečnom výrobku žuvacej gumy.
   Článok 2
   Označenie nového základu žuvacej gumy, povoleného týmto rozhodnutím, na etikete potravín, ktoré ho obsahujú, je „základ žuvacej gumy (s obsahom kopolyméru metyl-vinyl-éteru a anhydridu kyseliny maleínovej)“ alebo „základ žuvacej gumy (obsahujúci zlúčeninu č. CAS: 9011-16-9)“.
   Článok 3
   Toto rozhodnutie je určené spoločnosti Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Spojené kráľovstvo.
   
      V Bruseli 11. decembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vestník EFSA (EFSA Journal) 2013;11(10):3423.
   
      PRÍLOHA
      ŠPECIFIKÁCIA KOPOLYMÉRU METYL-VINYL-ÉTERU A ANHYDRIDU KYSELINY MALEÍNOVEJ
      
         Definícia:
      
      Kopolymér metyl-vinyl-éteru a anhydridu kyseliny maleínovej je bezvodý kopolymér metyl-vinyl-éteru a anhydridu kyseliny maleínovej.
      
         Štrukturálny vzorec:
      
      
         
      
         Opis: Sypký biely až belavý prášok.
      
         Identifikácia:
      
      
                  Číslo CAS
               
               
                  9011-16-9
               
            
         Čistota:
      
      
                  Skúšobná hodnota
               
               
                  aspoň 99,5 % v sušine
               
            
                  Špecifická viskozita (1 % MEK)
               
               
                  2 – 10
               
            
                  Zvyškový metyl-vinyl-éter
               
               
                  najviac 150 ppm
               
            
                  Zvyškový anhydrid kyseliny maleínovej
               
               
                  najviac 250 ppm
               
            
                  Acetaldehyd
               
               
                  najviac 500 ppm
               
            
                  Metanol
               
               
                  najviac 500 ppm
               
            
                  Dilauroyl peroxid
               
               
                  najviac 15 ppm
               
            
                  Ťažké kovy celkovo
               
               
                  najviac 10 ppm
               
            
         Mikrobiologické kritériá:
      
      
                  Celkový počet aeróbnych mikroorganizmov
               
               
                  najviac 500 JTK/g
               
            
                  Plesne/kvasinky
               
               
                  najviac 500 JTK/g
               
            
                  Escherichia coli
               
               
                  negatívny výsledok skúšky
               
            
                  
                     Salmonella spp.
               
               
                  negatívny výsledok skúšky
               
            
                  Staphylococcus aureus
               
               
                  negatívny výsledok skúšky
               
            
                  Pseudomonas aeruginosa
               
               
                  negatívny výsledok skúšky